|  |
| --- |
| Пиење вода после поплава |
| Информации кога и како е безбедно да се пие вода после поплава |
| Macedonian | Mакедонски  OFFICIAL |



После поплава, вашиот снабдувач со вода ќе ве извести дали водата од чешма е безбедна за пиење. Компанијата може да издаде:

**Упатство водата да не се пие**: Вашата вода содржи штетни хемикалии и отрови, па може сериозно да се разболите ако ја пиете.

**Упатство водата да се преврива**: Вашата вода можеби содржи микроби и мора да ја превриете пред користење. Може да се разболите ако пиете непровриена вода.

# **Што да правите ако не можете да пиете вода од чешма**

Не треба да пиете вода од чешма ако вашата компанија за вода издала „Упатство водата да не се пие“ (‘Do not drink advisory’).

* Вие не треба:
* да пиете вода од чешма во област погодена од поплава
* да ја превривате водата или да ја третирате со хлор или белило, бидејќи тоа нема да ја направи безбедна.
* Флаширана вода користете за пиење, готвење, напитоци, правење бебешка храна (baby formula) и мраз, за миење заби и за поење на домашни миленици.
* Во некои ситуации водата од чешма може да користите за измивање на тоалет, миење на рацете, туширање (внимавајте да не голтнете вода) и за перење алишта. Престанете да ја користите водата и јавете се на доктор ако добиете јадеж на кожата или која било друга реакција.
* Вашиот снабдувач со вода ќе ви јави кога ќе биде безбедно да пиете вода од вашата чешма.

# **Што да правите ако треба да превривате вода**

Ако вашиот снабдувач со вода издаде „Упатство водата да се преврива“ (‘Boil water advisory’), треба да ја превривате водата од вашата чешма.

* За да превриете вода од чешма за да биде безбедна за пиење:
* загрејте ја водата да зоврие додека да видите голем број меури кои постојано се качуваат од дното на садот или чајникот.
* изладете ја водата пред користење.
* чајниците (kettles) со автоматство исклучување се соодветни. чајниците со променлива температура треба да се наместат на вриење.
* превриената вода чувајте ја во чист и затворен сад
* изладете ја водата пред користење
* треба да се внимава да не дојде до повреди со попарување.
* Превриена вода треба да се користи за пиење, готвење, напитоци, правење бебешка храна и мраз, за миење заби и за поење на домашни миленици.
* Непревриена вода може да се користи за миење на рацете, туширање (внимавајте да не голтнете), измивање на тоалет, миење садови и перење алишта, и за наводнување на градината или прскање со црево надвор.
* Вашиот снабдувач со вода ќе ви јави кога е безбедно водата од вашата чешма да ја пиете без превривање.

# **Побарајте помош**

* За информации контактирајте со вашиот снабдувач со вода <www.water.vic.gov.au/water-industry-and-customers/know-your-water-corporation>.
* Ако сте загрижени дека можеби сте консумирале загадена вода или имате стомачни проблеми, јавете се на вашиот доктор.

За да ја добиете оваа публикација во достапен формат, пратете имејл на [pph.communications@health.vic.gov.au](mailto:pph.communications@health.vic.gov.au)